दर्द के मारे आंख से आंसू गिर रहे थे, आने लगे थे पैनिक अटैक
Rajasthan ICAI CA Final Result 2023 Toppers Story - द इंस्टीट्यूट ऑफ चार्टर्ड अकाउंटेंट्स ऑफ इंडिया (ICAI) द्वारा CA फाइनल और इंटरमीडिएट मई 2023 का रिजल्ट जारी कर दिया है।
द इंस्टीट्यूट ऑफ चार्टर्ड अकाउंटेंट्स ऑफ इंडिया (ICAI) ने CA फाइनल और इंटरमीडिएट मई 2023 का रिजल्ट जारी कर दिया है।
इसमें जयपुर के 5 स्टूडेंट्स ने भी टॉप 50 में जगह बनाई है। इनमें से कुछ टॉपर्स के यहां तक पहुंचने का सफर इतना आसान नहीं था। ऑल ओवर इंडिया 42वीं रैंक हासिल करने वाली प्रिया अग्रवाल जिस हाथ से पेपर देने वाली थीं, एग्जाम से ठीक पहले उनके हाथ से काम करना बंद कर दिया था।
वहीं, विशेष काबरा की ऑल ओवर इंडिया 33वीं रैंक आई है। उनका ऑडिट का पेपर इतना बिगड़ गया था कि परेशान होकर उन्होंने एग्जाम नहीं देने फैसला कर लिया था। इंटरमीडिएट में अलवर इंडिया 16वीं रैंक हासिल करने वाली हर्षिका खंडेलवाल ने एग्जाम से पहले ही पैनिक अटैक का शिकार हो गई थीं।
एग्जाम से पहले हाथ ने काम करना कर दिया बंद- प्रिया 
ऑल ओवर इंडिया 42वीं रैंक हासिल करने वाली जयपुर की प्रिया अग्रवाल ने बताया कि CA बनने तक का सफर मेरे लिए किसी ख्वाब से कम नहीं था। मैं पिछले साल CA एग्जाम की अच्छे से तैयारी कर नवंबर में एग्जाम देने वाली थीं। मैंने फर्स्ट पेपर (FR) का दे भी दिया था, लेकिन सेकेंड पेपर से ठीक पहले मेरे सीधे हाथ में अचानक दर्द हुए। कुछ ही देर में मेरे हाथ ने काम करना बंद कर दिया।
उस वक्त मैं कुछ भी समझ पाती तब तक मेरा सीधा हाथ ही जाम हो गया, जिससे मैं एग्जाम में लिखने वाली थी। मेरी इस हालत में पूरी फैमिली को परेशान कर दिया। हम जयपुर के बेस्ट डॉक्टर के पास गए। उन्होंने मेरा टेस्ट करके बताया कि मेरे हाथ में मसल पाजम नाम की बीमारी हो गई है। इसमें बॉडी पार्ट जाम हो जाता है। 
रोते-रोते दिया था पेपर 
CA के सेकेंड एग्जाम में सिर्फ दो दिन का वक्त बचा था। तब डॉक्टर ने मेरे हाथ पर प्लास्टर बंधा दिया। उस वक्त मेरी इस प्रॉब्लम ने मुझे तोड़ कर रख दिया था, क्योंकि मैं चाहकर भी अच्छे से नहीं लिख पा रही थी। मैंने हिम्मत नहीं हारी। उस वक्त मैंने प्लास्टर बंधे हाथ से ही एग्जाम देने का फैसला किया। मेरी फैमली इसके लिए राजी नहीं थी। उन्होंने मुझे काफी समझाया की एक एग्जाम जिंदगी डिसाइड नहीं करेगा।
मैंने किसी की नहीं सुनी। इसके बाद प्लास्टर बंधे हाथ से ही सेकेंड और थर्ड पेपर भी दिया। फोर्थ पेपर में मेरी हालत काफी बिगड़ गई। जब मैं पेपर दे रही थी। तब दर्द से लगातार मेरी आंखों से आंसू गिर रहे थे। उस दिन एग्जाम के दौरान ही मेरी राइट साइड की बॉडी में स्वेलिंग (सूजन) आ गई। इसके बाद जब मेरी बॉडी ने मुझे सपोर्ट करना बंद कर दिया। तब मैंने एग्जाम नहीं देने का फैसला किया।
फैमिली की वजह से पहुंची यहां तक 
उसके बाद मैं अपने ही फैसले से परेशान रहने लगी थी। उस एक फैसले ने मुझे तोड़ कर रख दिया था। मेरी जिंदगी के सभी सपनों को चकनाचूर कर दिया था। इसके बाद मैं पूरी तरह हताश और निराश रहने लगी। बिना मेरी गलती के न जाने कैसे मेरा हाथ खराब हो गया था। उस वक्त मेरी फैमिली ने मेरा पूरा सपोर्ट किया। मेरे पेरेंट्स ने मुझे बूस्टअप किया।
फिर मैंने एक्सपर्ट डॉक्टर से ट्रीटमेंट शुरू करवाया। जहां मुझे पता चला कि यह बीमारी धीरे-धीरे सिर्फ फिजियोथैरेपी से ही कम और खत्म हो सकती है। तब से आज तक मैं हर दिन फीजियोथेरैपी लेती हूं। इस साल भी CA एग्जाम के दौरान भी मैंने फीजियोथेरैपी ली थी। ताकि में आसानी से अपना पेपर दे सकूं।
उसी का रिजल्ट है कि आज मैं देश के टॉप 50 स्टूडेंट्स में शामिल हूं। फ़िलहाल मेरी बीमारी अभी खत्म नहीं हुई है। डॉक्टर्स ने मुझे सख्त सलाह दे रखी है कि अगले 2 साल तक मुझे हर दिन फीजियोथेरैपी करानी है। उससे ही यह बीमारी धीरे-धीरे खत्म होगी। मुझे अब जिंदगी जीने का एक मकसद मिल गया है।
एग्जाम क्लियर होगा मुझे तो यह भी डाउट था- विशेष
CA फाइनल रिजल्ट में ऑल ओवर इंडिया 33वीं रैंक हासिल करने वाले जयपुर के विशेष काबरा ने बताया कि एग्जाम के बाद मुझे पेपर क्लियर करने को लेकर ही डाउट था। मेरा शुरुआती पेपर ही बिगड़ गया था। इस बार एग्जाम में ऑडिट का पेपर आउट ऑफ द बॉक्स था।
इस वजह से मैं सिर्फ 70% पेपर ही अटेंप्ट कर पाया था। जबकि ऑडिट की मैंने बहुत अच्छे से तैयारी की थी। ऑडिट सब्जेक्ट मेरा वीक था, लेकिन जब मैं पेपर देकर घर लौटा। उसके बाद मैं पूरी तरह से हताश हो गया था। उस वक्त मेरी मेंटल सिचुएशन इतनी बिगड़ गई थी कि मैं किसी से बात नहीं कर पा रहा था।
उस वक्त मुझे लगने लगा कि इस बार मैं CA एग्जाम क्लियर नहीं कर पाऊंगा। मैं सोचने लगा था कि मेरे एक पेपर से मुझे फिर से जीरो से स्टार्ट करना पड़ेगा। CA बनने के लिए मुझे एक बार फिर से तैयारी करनी पड़ेगी। इस टेंशन ने मुझे परेशान कर दिया था। मैं लगातार इस बारे में सोचने लगा कि अब में आगे के पेपर नहीं दूंगा। तब मेरी मेंटल सिचुएशन देख मेरी फैमिली ने मुझे पूरा सपोर्ट किया।
सिस्टर ने किया गाइड
विशेष काबरा ने बताया कि उस वक्त मेरी सिस्टर ने मुझे काफी हेल्प की। उन्होंने भी CA का एग्जाम क्लियर कर रखा है। उन्होंने मुझे समझाया एक पेपर के मार्क्स से CA एग्जाम में बहुत ज्यादा फर्क नहीं पड़ेगा। जो हो गया उसे भूलकर अगले स्टेप की तैयारी कर। नेक्स्ट एग्जाम में जितनी तैयारी कर रखी है। उसे ध्यान में रखकर एग्जाम देकर आना। ओवर ऑल रिजल्ट पर एक पेपर से कोई फर्क नहीं पड़ेगा। जो भी होगा उस पर बाद में डिस्कशन करेंगे। तुम पहले सभी पेपर देकर आओ।
तब मैंने भी सोचा कि अगर मैं फेल हो गया। तो मैं फ्यूचर में शायद इस चीज को लेकर पछताऊंगा कि मैंने बिना एग्जाम दिए ही हार मानली। इसके बाद मैं और ज्यादा अच्छे से तैयारियों में जुट गया। मैंने सभी पेपर दिए जिनमें मेरे मार्क्स भी अच्छे आए है। उसकी का रिजल्ट है कि इंडिया में मेरी 33वी रैंक आई है।
मॉक-टेस्ट के बाद आने लगे थे पैनिक अटैक- हर्षिका
CA इंटरमीडिएट एग्जाम में ऑल ओवर इंडिया 16वीं रैंक हासिल करने वाली जयपुर की हर्षिका खंडेलवाल ने बताया कि में शुरू से ही अच्छी रैंक लाना चाहती थी। मैं स्कूल टॉपर थी पर CA एग्जाम के पहले जब इंस्टीट्यूट में मॉक टेस्ट हो रहे थे तब मेरे मार्क्स अचानक कम आने लगे थे। मेरी रैंक बहुत गिर गई थी। जो लोग पहले मेरे से पीछे थे, वह सब मेरे से आगे हो गए थे। यह सोचकर में काफी परेशान हो गई थी। इसके बाद ना मुझे कुछ याद होता था, ना मेरा पढ़ाई में मन लगता था।
उस वक्त एग्जाम में बहुत कम टाइम बचा था। एग्जाम के डर ने मुझे और ज्यादा बेचैन कर दिया। मेरी हालत इतनी खराब हो गई की मुझे पैनिक अटैक तक आने लगे थे। उन दिनों जैसे ही मैं पढ़ने बैठती थी। मुझे रोना आ जाता था। मेरी इस हालत को देख मेरे घर वालों को भी डर लगने लगा था। यहां तक की मेरी मम्मी भी मुझे देख रोने लगती थी।
पापा ने किया मोटिवेट 
तब मेरे पापा ने मुझे काफी मोटिवेट और बूस्टअप किया। उन्होंने मुझसे कहा तू बिल्कुल भी परेशान मत हो। चिंता मत कर, जैसा पेपर हो जाए वैसा दे आना। जो भी होगा देखा जाएगा। पापा की इस बात ने मुझे हिम्मत दी। उसके बाद मैंने फिर से तैयारी शुरू की। धीरे-धीरे मेरे मार्क्स अच्छे आने लगे, मेरा कॉन्फिडेंस फिर से डेवलप हुआ। उसी का रिजल्ट है कि मैं एग्जाम में अपना बेस्ट देकर आई। 
बता दें कि CA फाइनल में जयपुर के विशेष काबरा ने 33वीं रैंक हासिल की है। जयपुर की ही प्रिया अग्रवाल की 42वीं और आयुष कटारिया की 44वीं रैंक आई है। वहीं इंटरमीडिएट में जयपुर की हर्षिका ने देशभर में 16वीं, प्रणव धूत ने 21वीं रैंक हासिल की है।
ऐसे चेक करें रिजल्ट
सीए फाइनल मई रिजल्ट 2023 देखने के लिए क्लिक करें
सीए इंटर रिजल्ट मई 2023 देखने के लिए क्लिक करें
सीए इंटर यूनिट्स रिजल्ट मई 2023 देखने के लिए क्लिक करें